Elizabeth Olowu

**Ọmọ-ọba Elizabeth Olowu** jẹ́ oníṣẹ́ ọnà ọmọ ilẹ̀ Nàìjíríà àti ọmọbìnrin Oba Akenzua II, ẹni tí ó jẹ́ olórí àwọn ènìyàn Edo ní ibi tí a ń pè ní Benin City, Nàìjíríà báyìí. Olowu ń ṣiṣẹ́ pẹ̀lú idẹ, ohun èlò ìbílẹ̀ fún àwọn ènìyàn rẹ̀ (wo Benin Bronzes ), a sì mọ̀ ọ́n sí obìnrin àkọ́kọ́ tí ó ń ṣe idẹ ní Nàìjíríà. &#x5B; ** &#x5D; Àwọn ère rẹ̀ ní òun ìṣàpẹẹrẹ àṣà àti ojú ìwòye òde òní àti ti àwọn ìwòye oníjàgbara obìnrin.  Ọmọbìnrin rẹ̀ ni ayàwòrán Peju Layiwola  tí ó jẹ́ Ọmọbìnrin Oba Akenzua II, Oba ti Benin tí ó jọba láti ọdún 1933 sí 1978.

## Ìgbésí ayé àti ẹ̀kọ́ ìbẹ̀rẹ̀
A bí Ọmọ-ọba Elizabeth Olowu ní ọdún 1939 ní ìlú Benin, Ìpínlẹ̀ Edo ní apá Gúúsù Nàìjíríà. Bàbá rẹ̀ jẹ́ ọba pàtàkì ní ìjọba Benin, a sì mọ̀ ọ́n sí Ọba (Oba) Akenzua Kejì. Nígbà tí ó wà ní ọmọdé, Olowu ṣiṣẹ́ pẹ̀lú ìyá rẹ̀, ti ó ń kọ́ bí a ṣe ń gbẹ́ ère ati àwọn nǹkan tí ó ní í ṣe pẹ̀lú ìgbésí ayé nínú ààfin àti àṣà ìrúbọ. Bàbá rẹ̀ ṣe alátìléyìn fún nípa kiko ẹ̀kọ́ àti ìfẹ́ rẹ̀ si ère gbígbé, láìka àwọn ìgbàgbọ́ àgbáyé tí ó ń dí àwọn obìnrin lọ́wọ́ láti wọ ilé iṣẹ́ idẹ sí.  Olowu lọ sí ilé ìwé Holy Child College, Lagos, níbi tí ìfẹ́ iwe kíkà tí gbìnàyá nínú ọkàn re. Ó tẹ̀síwájú nínú ẹ̀kọ́ rẹ̀ ní Federal Emergency Science School níbi tí ó ti kẹ́kọ̀ọ́ nípa ìmọ̀ nípa ewéko, kemistri, àti ẹranko, èyí tí ó kọ́ ní ilé-ẹ̀kọ́ Anglican Girls' Grammar lẹ́yìn náà. Nígbà tí ó pé ọmọ ọdún méjìdínlógún, ó fẹ́ ọ̀rẹ́ rẹ̀ ní ilé-ẹ̀kọ́ gíga, Babatunde Olowu, ó sì bí ọmọ rẹ̀ àkọ́kọ́, Adedapo Tunde-Olowu ní ọdún 1965. Ní ọdún 1966, ó tẹ̀síwájú nínú ẹ̀kọ́ rẹ̀ nípa fíforúkọ sílẹ̀ ní Yunifásítì ti Nàìjíríà, ṣùgbọ́n ó ní láti fi ẹ̀kọ́ rẹ̀ sílẹ̀ nígbà tí Ogun Abẹ́lé Nàìjíríà bẹ̀rẹ̀ ní ọdún 1967 lẹ́yìn tí ó parí ọdún àkọ́kọ́ rẹ̀.

Ó tẹ̀síwájú nípa kíkóni nígbà kan rí, ó sì ń ṣètò àwọn ìfihàn iṣẹ́ ọ̀nà déédéé fún àwọn akẹ́kọ̀ọ́ obìnrin rẹ̀, lèyí tí ó fa àfiyèsí olùdarí Ẹ̀ka ti Creative Arts ti Yunifásítì Benin, ẹni tí ó pè é láti dara pọ̀ mọ́ ètò Fine Arts. Ní ọdún 1979, ó parí ẹ̀kọ́ Bachelor of Fine Arts, nígbà tí ó fi di ọdún 1981, ó ti bẹ̀rẹ̀ sí í ṣiṣẹ́ lórí ẹ̀kọ́ rẹ̀ lẹ́yìn-ẹ̀kọ́ gíga, èyí tí ó ní ìwé àkọ́lé rẹ̀ lórí “Ìwádìí nípa Ọ̀nà tí àwọn ará Benin gba ṣe iṣẹ́ Ide Cire Perdue .” Àṣeyọrí yìí mú kí ó jẹ́ obìnrin àkọ́kọ́ tí ó gba Master of Fine Arts ní yunifásítì àti obìnrin àkọ́kọ́ tí ó fi idẹ ṣe iṣé Ọ̀nà.  Ní ọdún 1985, ó gba Ẹ̀bùn Bendel State Award fún Ọ̀nà àti Àṣà, ẹgbẹ́ àwọn ọ̀dọ́mọbìnrin Catholic sì dá a mọ̀ lẹ́yìn náà fún àfikún rẹ̀ sí gbígbé ipò àwọn obìnrin ga ní orílẹ̀-èdè rẹ̀. Ó ń bá a lọ láti ṣiṣẹ́ ní Benin University níbi tí ó ti ń tọ́jú ilé iṣẹ́ idẹ tirẹ̀. 

### Iṣẹ́ ọwọ́
Gẹ́gẹ́ bí obìnrin oníṣé ọnà, ìfẹ́ pàtàkì tí Elizabeth Olowu ni láti “tu àwọn obìnrin sílẹ̀ kúrò nínú ìdè àwọn ọkùnrin, ìnilára àti èèwọ̀”.  Ní ọdún 1979, ó gbẹ́ ère ìgbésí ayé ọmọbìnrin kan tí ó jókòó sí orí tábìlì tí ojú rẹ sì tẹpẹlẹ mo ìwé kan tí òun ká. ère yìí jẹ́ ọ̀kan lára àwọn àkọ́kọ́ láti inú àṣà rẹ̀ tí ó ṣàfihàn obìnrin to dádúró. Ọdún 1983 tún jẹ́ ọdún pàtàkì nínú ìgbésí ayé rẹ̀. Ó ṣe àwárí, ní jíjinlẹ̀, àwọn kókó ọ̀rọ̀ agbára láti ojú ìwòye onírúurú ìmọ̀lára. Àwọn ère pàtàkì kan ninu ọdún yìí ní *The Oba* àti *Christ Bearing the Sins of Humanity* . Ere Oba na ṣe àfihàn baba rẹ̀, ẹni tí ó ṣe pàtàkì nínú ṣíṣe ìrànlọ́wọ́ fún iṣẹ́ rẹ̀ àti ẹ̀kọ́ rẹ̀. ère náà jẹ́ ti ara ẹni nípa gbígbé àmì ọwọ́ rẹ̀ gẹ́gẹ́ bí àwòrán aṣọ. *Kristi Bearing the Sins of Humanity* ga ju ẹsẹ̀ méje lọ ó sì fi àwòrán Kristi onígun mẹ́ta tí ó dúró lábẹ́ ìwúwo àgbélébùú hàn.

## Àwọn ìtọ́kasí

Ẹ̀ka:Àwọn ènìyàn alààyè